Blonde Cobra
Blonde Cobra () je američki kratki crno-bijeli igrani film snimljen 1963. u režiji Kena Jacobsa, poznat kao jedno od prvih značajnijih filmskih ostvarenja američke underground scene 1960-ih. Sastoji se od nekoliko kratkih vinjeta u kojima protagonist, čiji lik tumači Jack Smith nanosi šminku, oblači žensku odjeću, igra se sa dildom i puši marihuanu; sve to prati Smithova naracija u kojoj priča vlastite dogodovštine iz prošlosti koje uključuju nekrofiliju i sadističko zlostavljanje djece. Blonde Cobra se prvotno počeo snimati krajem 1950-ih kao mainstream horor film u režiji Boba Fleischnera, pri čemu je Smith tumačio glavnu ulogu; njih dvojica su se posvađali, a potom je požar uništio najveći dio materijala. Fleischner je poslije toga ostatak predao Jacobsu koji ga je dovršio. Blonde Cobra je svojim radikalnim izazivanjem establishmentskih vrijednosti 1960-ih stekla simpatije kod brojnih pripadnika rane kontrakulture, a od Smitha učinilo ikonu njujorške gej underground scene. Iako je Blonde Cobra ušao u dio filmskih antologija, brojni filmofili mu odriču bilo kakvu vrijednost.

Vanjske veze 
 
 Blonde Cobra at Rotten Tomatoes

Američki filmovi
Kratki filmovi
Eksperimentalni filmovi
Art filmovi
Filmovi sa LGBT tematikom
Authority control 2